**Η κυβέρνηση στις υπηρεσίες εργολάβων και εφοπλιστών**

Η Κυβέρνηση που ήδη προεξαγγέλλει το περαιτέρω ξήλωμα του συνδικαλιστικού νόμου, ψηφίζει σήμερα στη Βουλή διατάξεις τεράστιας οπισθοδρόμησης για τα εργασιακά κεκτημένα. Η καθιέρωση της απλήρωτης εργασίας, η κατάργηση ανώτατου ορίου στις υπερωρίες, η μετάθεση της αύξησης του κατώτατου μισθού και τα μαγειρέματα με το πετσόκομμα του δώρου Χριστουγέννων, είναι μόνο ενδεικτικά της Κυβερνητική αντίληψης για την "προστασία της εργασίας" εν μέσω πανδημίας.

Η Κυβέρνηση δεν αφήνει μία ακόμα κρίση να πάει χαμένη προς όφελος της ολιγαρχίας και με την πιστή καθοδήγηση της τρόικας. Παράθυρα εργοδοτικής αυθαιρεσίας ανοίγονται διάπλατα με την βούλα του Υπουργείου Εργασίας και ο κ. Βρούτσης δεν θα μπορούσε να προωθήσει καλύτερα τα συμφέροντα εργολάβων και εφοπλιστών.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**